stanford-oval/wikipedia huggingface dataset:
Roter Sand

Roter Sand -kasuunimajakka.
Roter Sandin valolaite.
Roter Sand on saksalainen vuonna 1885 rakennettu kasuunimajakka, ensimmäinen lajissaan.
1800-luvun lopussa oli Saksassa Weserjoen suistoalueella kaksikin majakkalaivaa. Paikalliset varustamot anoivat keisarikunnalta, että erityisen vaikeina pidettyjen Roter Sand -matalikkojen luo sijoitettaisiin kolmas majakkalaiva. Berliinin hallinto ei kannattanut majakkalaivaa, vaan ehdotti sijaan kiinteää majakkaa, koska se olisi edullisempi ylläpitää.
Päätös tehtiin vuonna 1880 ja kolmen nuoren insinöörin yhtiö Lavier, Kuntz & Weiss teki tarjouksen joka hyväksyttiin: laivateräksestä tehtäisiin iso rasia, aivan kuin säilykepurkki, joka hinattaisiin halutulle paikalle ja upotettaisiin siihen majakan alustaksi. Näin oli ensi kerran lausuttu kasuunin rakennusperiaate ja majakasta tulikin ensimmäinen lajissaan.
Rakentaminen > Ensimmäinen yritys

Wilhelmshavenin sotasataman telakalla rakennettiin 20 metriä korkea ja pohjan mitoiltaan 15 metriä × 9 metriä soikea sylinteri, jonka pohjaksi niitattiin metriä helmasta tiivis levy kolmen metrin päähän helmasta. Lisäksi tehtiin välipohjia muutaman metrin välein. Rakennelma painoi 600 tonnia.
23. toukokuuta 1881 kaksi hinaajaa alkoi vetää teräskolossia kohti haluttua paikkaa, matka kesti kolme päivää. Sitten avattiin venttiilit, jolloin kasuuni vajosi pohjaan. Seuraavaksi käynnistettiin kompressorit, jotka painoivat kasuunin alimpaan kolmen metrin korkuiseen osaan paineilmaa. Paineilma työnsi veden pois ja ulkoinen paine painoi rakennelman tiiviisti pohjaan vasten. Työmiehet laskeutuivat meren pohjalle lapioimaan hiekkaa pois, hiekka nostettiin kasuunin läpi kannelle ja kaadettiin mereen. Rakennelma vajosi tämän johdosta lisää ja kunhan kukin osa oli vajonnut, se täytettiin betonilla.
Paha ja osin ratkaisematon ongelma koko rakentamisen ajan oli työmiehille paineessa kehittynyt sukeltajantauti.
Kaikista ponnisteluista huolimatta ei työtä saatu valmiiksi ennen syysmyrskyjä. Ensimmäinen myrsky vei kasuunin merelle ja se katosi jäljettömiin.
Rakentaminen > Toinen yritys

Suunnitelmien parantamiseen kului kaksi vuotta. Maaliskuussa 1883 uusi kasuuni oli valmis, mutta se saatiin kohdalleen vasta 28. toukokuuta. Tällä kertaa kaikki sujui hyvin ja kasuuni oli seuraavan vuoden lopussa paikallaan 14 metriä hiekkakerroksen sisällä. Hiekkaperustan sitomiseksi kasuunin ympärille upotettiin kuudetta metriä paksu kerros risukimppuja, joiden päälle kipattiin yli 70 000 kuutiometriä kiviä.
Kasuuni valettiin täyteen betonia ja sen päälle rakennettiin viisikerroksinen teräslevystä niitattu soikea torni. Torni suippeni tasasuhtaisesti huippuunsa, joka oli 24 metriä merenpinnasta. Tornin ulkokuori maalattiin keisarillisen Saksan värein puna-valko-mustaraitaiseksi. Majakassa oli petrolivalo joka syttyi ensi kerran 1. marraskuuta 1885. Majakan kiintovalo näkyi 15 meripeninkulman päähän ja vilkkuvalo näkyi 18 meripeninkulmaa. Tornissa oli lisäksi sumukello. Tornin keskipisteessä oli merenpohjaan ulottuva kuilu, jossa oli vuorovesimittari; sieltä lähti myös lennätinkaapeli mantereelle.
Muonavarat ja juomavesi mitoitettiin kestämään useita kuukausia.
Majakkaa voitiin valmistuessaan luonnehtia malliesimerkiksi saksalaisesta ammattitaidosta ja perusteellisuudesta.
Arki majakalla

Majakassa oli asuintilat neljälle miehelle, heistä kolme oli palveluksessa yhtaikaa ja neljäs oli kuukauden kerrallaan lomalla maissa, eli kolmen kuukauden vahtipalvelua seurasi kuukauden loma.
Päivisin kaksi miestä hoiti lennätintä ja huolsi valolaitteen, kolmas oli kokkina, leipurina ja stuerttina. Pimeän aikaan vahtivuorot olivat neljä tuntia pitkiä.
Majakan väki sähkötti maihin myös varoituksia tulvamyrskyistä, ampui varoituslaukauksia vaaraa kohti kulkeville aluksille, tarkkaili muuttolintuja ja antoi säätietoja. Monesti majakan väki myös pelasti ihmishenkiä kutsumalla Bremerhavenista pelastusaluksen, jos joku joutui merihätään.
Roter Sandista tuli pian maailmankuulu; saksalaiset merimiehet rakastivat sitä ja siitä tuli monen kauniin merimiesballadin aihe.
Muistomerkiksi

Vuonna 1958 majakkaan aiottiin asentaa tutka. Majakan vanhojen rakenteiden kestävyys tutkittiin perin pohjin. Kasuuniosan tarkastanut sukeltaja havaitsi, että yli 80-vuotias teräsvaippa oli syöpynyt puhki, joten hiekka ja korroosio oli päässyt pureutumaan syvälle. Roter Sandin majakka korvattiin ulommas merelle sijoitetulla uudella kasuunilla Alte Weser, joka oli aluksi miehitetty, mutta vuodesta 1972 lähtien täysautomaattinen. Roter Sandin majakanvartijat poistuivat tornista 1. syyskuuta 1964 ja majakan valo sammutettiin; vain kiinteät pikkuvalot jäivät varoitusmerkeiksi.
Vanha majakka aiottiin ensin purkaa mahdollisena vaaran aiheuttajana, mutta tieto aikomuksesta vuosi julkisuuteen ja majakan pelastamiseksi syntyi kansanliike. Yleinen painostus tehosi, ja Roter Sandista tehtiin merimiesten muistomerkki. Lokakuussa 1987 vanhan kasuunin ympärille pujotettiin kymmenen metriä korkea ja yli tuuman vahvuinen ruostumattomasta teräksestä tehty mansetti, joka painaa sata tonnia. Teräsmansetin ja satavuotiaan kasuunin väli täytettiin betonilla. Asiantuntijat vakuuttavat tornin kestävän näin vahvistettuna pitkälle 2000-luvulle.
Majakka liitettiin merkittävien historiallisten monumenttien listalle 1. lokakuuta 2010.
Aiheesta muualla

Kuvia tai muita tiedostoja aiheesta Roter Sand Wikimedia Commonsissa
Samokov

| Samokov Самоков |
| --- | --- |
 vaakuna
 Samokovin sijainti Bulgariassa
Valtio:  Bulgaria
Alue:  Sofian alue
Väkiluku (2011):  38 089
 
 www.samokov.bg 
Infobox OKVirheellinen NIMI-arvo: 
Samokov (bulg. Самоков) on kaupunki Bulgariassa Sofian alueella. Kaupunki sijaitsee Rila ja Vitosha-nimisillä vuorilla. Kaupungin asukasluku on 38 089.
Aiheesta muualla

Wikimedia Commonsissa on kuvia tai muita tiedostoja aiheesta .
Samokovin nettisivut (bulgariaksi)
Bulgarian kaupungit
Aitos
Asenovgrad
Blagoevgrad
Botevgrad
Burgas
Dimitrovgrad
Dobritš
Dupnitsa
Gabrovo
Gorna Orjahovitsa
Gotse Deltšev
Harmanli
Haskovo
Jambol
Karlovo
Karnobat
Kazanlăk
Kărdžali
Kjustendil
Lom
Lovetš
Montana
Nova Zagora
Panagjurište
Pazardžik
Pernik
Petritš
Pleven
Plovdiv
Primorsko
Razgrad
Ruse
Samokov
Sandanski
Sevlievo
Šumen
Silistra
Sliven
Smoljan
Sofia
Stara Zagora
Svištov
Tărgovište
Trojan
Varna
Veliko Tărnovo
Velingrad
Vidin
Vratsa
Vuonna 1892 valmistunut maalaus Samokovin koulusta
Rähmäys

Pelinrakentaja on rähmännyt pallon.
Rähmäys (engl. fumble) on amerikkalaisessa ja kanadalaisessa jalkapallossa tapahtuma, jossa pelaaja menettää pallon hallustaan muuten kuin heittämällä, potkaisemalla tai muuten antamalla pallon sen toiselle pelaajalle. Rähmäys on määritelty Suomen Amerikkalaisen Jalkapallon Liiton säännöissä luvussa 11. Kun pallo on rähmätty, kaikki pelaajat saavat koskea palloon tai ottaa sen hallintaansa.
Sanasjärvi (Jämsä)

| Sanasjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°47′48″N, 25°25′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Kuolemajärveen 
Järvinumero:  14.221.1.110
Mittaustietoja
Pinnankorkeus:  131,9 m  
Pituus:  680 m  
Leveys:  410 m  
Rantaviiva:  2,428 km  
Pinta-ala:  14,177 ha  
Saaria:  2 
 fiSanasjärvi 
Sanasjärvi  on Keski-Suomessa Jämsässä Tyryn kylän lähellä sijaitseva järvi.
Maantietoa

Järven pinta-ala on 14,2 hehtaaria, se on 700 metriä pitkä ja 400 metriä leveä. Järvellä on kartan mukaan kaksi saarta.  Sen rantaviivan pituus on 2,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 131,9 metriä mpy.
Samola

Samola oli kylä entisessä Viipurin maalaiskunnassa Suomen Neuvostoliitolle luovuttamalla alueella. Nykyisin alue kuuluu Venäjän Leningradin alueen Viipurin piiriin, mutta alueella on vain vähän asutusta eikä sillä ole venäläistä asutusnimeä.
Samola sijaitsi Viipurin maalaiskunnan eteläosassa Viipurinlahden itärannalla, osittain Lihaniemellä. Manneralueen lisäksi kylään kuului Viipurinlahden saaria, joista suurimmat ovat Lasisaari ja Kuhaluoto. Kylä rajoittui etelässä Johannekseen ja Viipurin ulkosatama-alueeseen Uuraaseen. Maalaiskunnan puolella naapurikyliä olivat Lihaniemi, Yläsommee, Rikkola ja Savolainen. Kylän keskusta sijaitsi Lihaniemen tyvessä Viipurinlahden rannalla. Aivan kylän itäisimmän osan kautta kulki Viipuri–Koivisto-rata ja kantatie 64 Viipurista Koivistolle.
Vuonna 1937 kylässä oli 378 asukasta. Kylän keskustassa sijaitsi Samolan kansakoulu. Koulu aloitti toimintansa vuokratiloissa vuonna 1906 ja oma koulurakennus valmistui vuonna 1926. Vuonna 1939 koulussa oli kaksi opettajaa ja 31 oppilasta. Samolassa toimi nuorisoseura ja vuonna 1934 perustettu Samolan marttayhdistys. Kylässä oli Mahkosen yksityiskauppa ja Samolan osuuskaupalla oli myymälöitä monissa naapurikylissä. Samolan osuuskauppa liittyi Viipurissa toimineeseen Osuusliike Torkkeliin vuonna 1941. Samolan väestö sai elantonsa pääasiassa maataloudesta. Vuonna 1937 kylässä oli 630 ha metsää, 245 ha peltoa ja 40 ha niittyä. Kalastusta harjoitettiin sivuelinkeinona.
Historia

Talvisodan aikana Samola, kuten muunkin Viipurin maalaiskunnan väestö evakuoitiin Keski-Suomeen. Sodan loppuvaiheessa taistelut ulottuivat Samolaan asti. Moskovan rauhassa alue luovutettiin Neuvostoliitolle. Jatkosodassa alue vallattiin takaisin 1941 ja väestö pääsi palaamaan koteihinsa, mutta uusi evakuointi oli edessä vuonna 1944.
Rokkiralli

Rokkiralli on rallicrossia siviililiikenteestä poistetuilla autoilla, joihin on rakennettu turvakaaret sekä kuljettajalle  kuppipenkki ja nelipistevyöt.
Perusajatukseltaan Rokkiralli vastaa jokamiesluokkaa, näkyvimpänä erona se, että rokkirallissa takamoottoriset autot on kielletty. Junior-luokkaan pääsee ajamaan 15-vuotiaana, ja siihen tarvitaan huoltajan suostumus, ajonäyte sekä kirjallisen kokeen suorittaminen.
Ensimmäinen kisa ajettiin talvella 13. helmikuuta 2000 Kouvolassa, tuolloin nimellä StockMan AutoCross. Laji sai nimekseen Rokkiralli seuraavalla kisakaudella vuonna 2001. Alussa kisa oli yksipäiväinen, mutta nykyään kisa järjestetään kaksipäiväisenä. Kisassa on viisi luokkaa: Super-rock, Kardaani-rock (takaveto), Vetari-rock (etuveto), Lady-rock ja Junior-rock.
Historiaa

Idea nopeasta autourheilulajista, johon kenellä vain olisi mahdollisuus osallistua, syntyi Kristian "Sheikki" Laakson päässä. Romurallin rinnalle haluttiin nopeuslaji. Ensimmäinen kilpailu ajettiin Tykkimäen moottoriradalla 2000. Kuljettajia oli 28 ja hyväntekeväisyyskuljettajina olivat esimerkiksi tangokuningatar Taina Kokkonen ja juontaja Henkka Hyppönen. Vuonna 2000 ajettiin 4 osakilpailua. Ensimmäisen kilpailun lisäksi toistamiseen Kouvolassa, Ahvenistolla ja Somerolla.
Rokkiralli on Suomen ensimmäinen autourheilusarja, joka oli kansallisen autourheilujärjestö AKK:n ulkopuolinen[lähde? ]. Alkuun tämä aiheutti paljon kiistaa ja sen takia sitä myös vastustettiin.
Vuonna 2005 Kouvolan kisassa oli osanottajia yli 250 joista ensikertalaisia 42. Laji kasvoi entisestään ja nykyäänmilloin? kisoissa on parhaillaan yli 300 autoa ja kuljettajaa[lähde? ]. Laakso järjesti kisoja kymmenisen vuotta, jonka jälkeen lajia ruvettiin pyörittämään yhdistysvetoisesti Rokkiralli ry:n voimin.
Kaudella 2006 ajettiin yhteensä 12 kisaa seuraavilla paikkakunnilla: Sipoo, Kouvola (Tykkimäki), Joutsa, Heinola, Tammisaari, Hankasalmi, Varkaus ja Hämeenlinna (Ahvenisto).
Kaudella 2007 ajettiin 11 kisaa seuraavilla paikkakunnilla: Heinola, Sipoo, Kouvola (Tykkimäki), Joutsa, Tammisaari, Hankasalmi, Hämeenlinna (Ahvenisto) ja Varkaus. Kaudella 2008 osakilpailuja oli kaiken kaikkiaan 12. Kilpailupaikkakuntia olivat Rantasalmi, Kouvola, Hankasalmi, Heinola, Joutsa, Tammisaari sekä Hämeenlinna (Ahvenisto).
Kaudella 2009 ajettiin vuorostaan 11 osakilpailua. Samaisella kaudella ajettiin ensimmäisen kerran Super-rock-luokan talvisarjan mestaruus täysin erillisenä osakilpailuna kesäsarjan kanssa. Kesällä ajettiin myös ensimmäistä kertaa Rokkirallin historiassa katuratamestaruusajot. Kilpailupaikkakuntia olivat Rantasalmi, Sipoo, Lahti, Joutsa, Kouvola, Heinola, Rantasalmi, Hankasalmi ja Tammisaari. Kautta 2010 ajettiin Jämsässä, Kemin Kuivaniemessä, Rantasalmella, Sipoossa, Lahdessa, Heinolassa, Tammisaaressa, Joutsassa, Kouvolassa ja Hankasalmella.
Aiheesta muualla

Rokkirallisivut
https://www.redbull.com/gb-en/theredbulletin/rokkiralli-the-battle-of-the-misfits
Saul (täsmennyssivu)

Saul tai SAUL voi tarkoittaa ainakin seuraavia asioita:
Saul, Israelin muinainen kuningas
Saul, etunimi
SAUL, Suomen akateeminen urheiluliitto, Opiskelijoiden liikuntaliiton edeltäjäjärjestö
SAUL, Suomen Aikuisurheiluliitto (aik. Suomen Veteraaniurheiluliitto SVU), suomalainen aikuisurheilun keskusjärjestö
Saül, kylä ja kunta Ranskan Guayanassa
Saul, sukunimenä:
Bruno Saul (1932–2022), virolainen poliitikko, liikemies ja pankinjohtaja, Neuvosto-Viron ministerineuvoston puheenjohtaja 1984–1988
John Ralston Saul (s. 1947), kanadalainen kirjailija
Peeter Saul (1932–2014), virolainen kapellimestari ja pianisti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saul”, voi hakea sivunnimihaulla, laajalla sivunnimihaulla tai tekstihaulla.
Rähinäremmi (romaani)

| Rähinäremmi |
| --- | --- |

Kirjailija:  Niilo Lauttamus
Kansitaiteilija:  Aarne Kotilainen
Kieli:  suomi
Genre:  sotaromaani
Kustantaja:  Gummerus
Julkaistu:  1966
Ulkoasu:  kovakantinen
Sivumäärä:  223
Löydä lisää kirjojaKirjallisuuden teemasivulta
Rähinäremmi on Niilo Lauttamuksen kirjoittama sotaromaani, joka julkaistiin vuonna 1966.
Räikkäluhtakana

| Räikkäluhtakana |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Luhtakanat Rallus
Laji::  longirostris
Kaksiosainen nimi
 Rallus longirostris  (Boddaert, 1783) 
Katso myös
   Räikkäluhtakana Wikispeciesissä   Räikkäluhtakana Commonsissa 
Infobox OKNimi-testi OKIUCN-testi OK: 
Räikkäluhtakana (Rallus longirostris) on laajalle levinnyt amerikkalainen rantakana. Lajista tunnetaan 21 alalajia, jotka elävät Yhdysvaltojen rannikoilla Kaliforniassa ja Connecticutista Floridaan, Länsi-Intian saaristossa, sekä Etelä-Amerikan pohjois- ja itärannikolla aina Brasilian Santa Catarinaan saakka. Pieter Boddaert kuvaili lajin holotyypin Cayennesta vuonna 1783.
Rallus longirostris saturatus
Räikkämuura

| Räikkämuura |
| --- | --- |
 Koiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Liuskemuurat Myrmelastes
Laji::  hyperythrus
Kaksiosainen nimi
 Myrmelastes hyperythrus  (Sclater, 1855) 
Synonyymit
 Myrmeciza hyperythra 
Katso myös
   Räikkämuura Wikispeciesissä   Räikkämuura Commonsissa 
Infobox OKVirheellinen NIMI-arvoIUCN-testi OK: 
Räikkämuura (Myrmelastes hyperythrus) on puumuurien heimoon kuuluva varpuslintu.
Räikkämuuraa tavataan Boliviassa, Brasiliassa, Kolumbiassa, Ecuadorissa ja Perussa, ja sen levinneisyysalueen pinta-ala on noin 2 120 000 km2. Lajin on kuvattu olevan yleinen, ja se on luokiteltu elinvoimaiseksi.
Naaras
Royal Canal

Royal Canal (iiriksi An Chanáil Ríoga) on kanava Irlannissa. Se rakennettiin rahti- ja matkustajaliikennettä varten Dublinista Longfordiin. Kanava yhdistää Liffey- ja Shannon-joet. 1900-luvun loppupuolella se rapistui pahoin, mutta suuri osa kanavasta on palautettu liikennöitävään kuntoon.
Royal Canalin sulut Dublinissa
Royal Canal Westmeathin maaseudulla, Kinnegadista pohjoiseen
Reitti

Kanava alkaa Dublinista, missä se yhtyy Liffey-jokeen. Se kulkee Maynoothin, Kilcockin, Enfieldin, Mullingarin ja Ballymahonin kaupunkien kautta, ja siitä erkanee haara Longfordiin. Pääreitin pituus on 145 km ja matkalla on yhteensä 46 sulkua.
Historia

Kanavaa alettiin suunnitella jo 1750-luvulla, mutta rakentaminen alkoi vasta 1790 Dublinin päästä, ja se saavutti Shannon-joen Termonbarryssa 1817. Rakennusprojektia leimasivat odottamattomat hankaluudet ja korkeat kustannukset, ja kanavaa rakentanut Royal Canal Company päätyi konkurssiin 1794.
Vuonna 1796 kanava oli saavuttanut Kilcokin ja sillä aloitettiin matkustajaliikenne. Yhteys Mullingariin aukesi 1806, ja Mullingarin pohjoispuolella olevasta Lough Owel-järvestä tuli kanavan tärkein vesilähde.  Vuonna 1811 kanavayhtiö oli jälleen taloudellisissa vaikeuksissa, ja parlamentin puututtua asiaan yhtiö lakkautettiin. Kaksi vuotta myöhemmin valtio otti rakentaakseen kanavan valmiiksi. Kanavan valmistuttua uusi yhtiö, New Royal Canal Company, otti kanavan hallintaansa valtion valvonnassa.
Vuonna 1830 viiden mailin mittainen haara Killasheesta Longfordin kaupunkiin valmistui. Tuolloin kanavalla kuljetettiin vuosittain 40 000 matkustajaa ja 80 000 tonnia rahtia, mutta rautatiet tulivat pian syrjäyttämään kanavat. Midland Great Western -rautatieyhtiö osti kanavan 1845, aikomuksenaan rakentaa rata kanavan uomaan. Kompromissina rata kuitenkin rakennettiin kanavan viereen, mikä johti matkustajaliikenteen loppumiseen.
Royal Canal ei parhaimmillaankaan ollut yhtä menestyksekäs kuin eteläinen Grand Canal, ja 1880-luvulle tultaessa kanavan rahtimäärät olivat pudonneet 30 000 tonniin vuodessa. Myös tieverkon paraneminen 1900-luvun alussa vähensi kanavan suosiota. Irlannin itsenäistyessä kanavalla kuljetettiin enää 10 000 tonnia rahtia vuodessa. Toisen maailmansodan aikaan kanava koki lyhyen piristymisen kauden, mutta 1950-luvulla sen käyttö loppui kokonaan. Vuonna 1961 kanava suljettiin virallissti.
1974 kanavaa alettiin kunnostaa vapaaehtoisvoimin, ja vuoteen 1990 mennessä 74 km kanavasta oli jälleen käyttokunnossa. Vuonna 2000 Waterways Ireland, Irlannin tasavallan ja Pohjois-Irlannin yhteinen organisaatio, joka hallinnoi Irlannin sisävesiä, otti kanavan hallintaansa, ja 1. lokakuuta 2010 koko kanava uudelleenavattiin virallisesti liikenteelle.
Royal Canal Way

Royal Canal Way on 144 km pitkä vaellusreitti, joka seuraa kanavaa Dublinista Cloondaraan Longfordin kreivikunnassa. Reitin kulkemiseen menee tyypillisesti kuusi päivää.
Kanavan sulkuja Liffeyltä Shannonille

Ensimmäinen sulku Convention Centren luona
Toinen sulku
Neljäs sulku
Yhdestoista sulku
Kahdestoista sulku, ja samanniminen pub
Kolmastoista sulku
Aiheesta muualla

Kuvia tai muita tiedostoja aiheesta Royal Canal Wikimedia Commonsissa
Rudå

Rudå on pieni rekisterikylä Kemiönsaaren kunnassa. Se muodostuu Rudån maatilasta Kemiön luoteisosassa. Rudå sijaitsee Helgebodan ja Degerdalin välissä. Rudåbäcken virtaa kyläalueen länsirajalla ja Rudån maatila sijaitsee alueen läpi kulkevan Mjösundintien varrella.
Rudå on vanhastaan kuulunut kirkolle ja alue on siirtynyt kruunun omistukseen uskonpuhdistuksen myötä. Vielä 1500-luvulla Rudå on ollut naapurikylien hyödyntämää niittyä, joka on siirtynyt vuonna 1621 Axel Oxenstiernan omistukseen ja sitä kautta Västankärrin kartanon alaiseksi. Rudå palasi kruunulle isossa peruutuksessa 1600-luvun lopulla. Rudån tila on perustettu 1700-luvun aikana. Tilan historiallinen päärakennus purettiin 1900-luvun lopulla ja sen paikalla on uudempi talo.
Royal Gibraltar Regiment

Royal Gibraltar Regiment on Britannian asevoimien Gibraltarin puolustuksesta vastaava jalkaväkipataljoona. Pataljoona muodostuu neljästä komppaniasta:
Headquarter Company hoitaa logistiikkaa
G Company on nopeasti liikkeelle lähtevä kiväärijoukko
I Company erikoisosaamisineen tarjoaa tukitoimintoja kuten miinanraivausta
B Company on vapaaehtoisista koostuva joukko, joka tarvittaessa kutsutaan tukemaan muita osastoja paikallisissa toiminnoissa.
Royal Gibraltar Regiment korvasi viimeiset tavallisen brittiarmeijan jalkaväkipataljoonan vuonna 1992. Sen esikunnassa on silti edelleen brittiarmeijan henkilökuntaa. Britannian armeijan varusmiehille tarjotaan vuosittain mahdollisuus viettää kaksi viikkoa alokaskoulutuksessa Gibraltarilla.
Rykmentti perustettiin vuonna 1939, kun Gibraltarin kuvernöörinä oli kenraali Edmund Ironside. Siihen aikaan rykmenttiin kuului ilmatorjuntajoukkoja, rannikkotykistöä, kuljetusjoukkoja, viestintäjoukkoja, lääkintäjoukkoja, palontorjuntajoukkoja ja sotilaspoliisi. Rauhanaikana rykmentin toiminta muuttui lähinnä varusmiesten koulutukseksi ja varuillaoloon.
Aiheesta muualla

Kuvia tai muita tiedostoja aiheesta Royal Gibraltar Regiment Wikimedia Commonsissa
RenderMan

| RenderMan |
| --- | --- |
Kehittäjä:  Pixar
Tiedot
Ohjelmistotyyppi:  renderöinti
Alusta:  Linux, macOS, Windows
Lisenssi:  Omisteinen ohjelmisto
Aiheesta muualla
Verkkosivusto
RenderMan on Pixarin kehittämä renderöintiohjelmisto sekä standardi, joka koostuu kahdesta osasta: ohjelmointirajapinnasta ja mallien kuvaamiseen tarkoitetusta kielestä (RenderMan Interface Specification, RISpec) ja shader-ohjelmointikielestä (RenderMan Shading Language). Yleisesti ”RenderMan” tarkoittaa Pixarin kehittämää ohjelmistoa PhotorealisticRenderMan (PRMan), mutta samalla nimityksellä viitataan myös muuhun järjestelmään kuten rajapinnat ja kieli tai muu yhteensopiva toteutus.
RenderMan Interface Specification

RenderMan Interface Specification (RI Spec) on standardi rajapinta mallinnusohjelmien ja RenderMan-yhteensopivien renderöintiohjelmien välillä.
Rajapinta määrittelee protokollan ja samalla ohjelmointirajapinnan ja tiedostomuodon renderöivälle järjestelmälle. Renderöintijärjestelmät voivat olla toteutettu eri tekniikoilla. Määritelmä ei tue kaikkia väri- ja koordinaattijärjestelmiä vaan tarvittavat muunnokset ovat mallinnusohjelman vastuulla (edustaohjelma, front-end).
Spesifikaatio ei ota kantaa 3D-mallinnusohjelmien toteutukseen, vaan pelkästään siihen miten tieto siirretään 3D-mallinnusohjelmasta spesifikaation mukaiseen renderöintijärjetelmään. Täten renderöintiohjelman voi vaihtaa tarpeen mukaan. RenderManin erityispiirre on, että moni asia määritellään shader-ohjelmien avulla: sen sijaan että kaikki mahdollinen toiminnallisuus olisi ohjelmoitu sisään renderöijiin, kuvaa muodostaessaan renderöijä ajaa käyttäjän määrittelemiä ohjelmia, joka voi muuttaa esimerkiksi pinnan muotoa, väriä tai valaistusta. Spesifikaatio määrittelee vain muutamia tiettyjä shader-ohjelmia, jotka kaikkien toteutusten on pakko toteuttaa. 3D-kuva muodostuu erilaisista grafiikkaprimitiiveistä, kuten monikulmioista, pinnoista tai palloista.
Tunnustuksia ja palkintoja

Vuonna 2001 Catmull, Carpenter ja Cook saivat Oscar-palkintojen Academy Award of Merit -tunnustuksen renderöinnin kehittämisestä. Vuonna 1992 ohjelmalle oli myönnetty teknisen ja tieteellisen komitean tunnustus. Vuoden 1992 tunnustuksessa mainittiin nimeltä Loren Carpenter, Rob Cook, Ed Catmull, Tom Porter, Pat Hanrahan, Tony Apodaca ja Darwyn Peachey.
Vuonna 2019 Catmull ja Hanrahan saivat Turing-palkinnon kolmiulotteisen tietokonegrafiikan kehitykseen vaikuttamisesta.
Ohjelmistotuki

Myös muille ohjelmistoille on tehty plugin-tukea RenderManin käyttöön kuten Houdini, Maya ja Foundry Katana.
Ohjelmisto on saatavilla Linuxille (CentOS/Red Hat Enterprise Linux), macOS:lle (OS X 10.13 tai uudempi), sekä Windowsille (8.1 ja 10).
Elokuvat

Ohjelmistoa on käytetty visuaalisiin tehosteisiin useissa elokuvissa: Jurassic Park, The Abyss, Forrest Gump, X-Men, The Matrix ja Gladiator. Lisäksi sillä on tehty Pixarin omia elokuvia Toy Story, Toy Story 2 ja Ötökän elämää (A Bug's Life).
Kirjallisuutta

Upstill, Steve: The RenderMan companion : a programmer's guide to realistic computer graphics.  Addison-Wesley, 1990.  ISBN 0-201-50868-0.  Teoksen verkkoversio. (englanniksi)
Apodaca, Anthony & Gritz, Larry: Advanced RenderMan : creating CGI for motion pictures.  Morgan Kaufmann, 1999.  ISBN 1-55860-618-1.  Teoksen verkkoversio. (englanniksi)